Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2015 M. GRUODŽIO 9 D. NUTARIMO Nr. 1268 „DĖL GYVŪNŲ AUGINTINIŲ REGISTRO ĮSTEIGIMO, JO NUOSTATŲ PATVIRTINIMO IR REGISTRO VEIKLOS PRADŽIOS NUSTATYMO“ PAKEITIMO

2021 m. birželio 9 d. Nr. 423

Vilnius

Lietuvos Respublikos Vyriausybė nutaria:

Pakeisti Gyvūnų augintinių registro nuostatus, patvirtintus Lietuvos Respublikos Vyriausybės 2015 m. gruodžio 9 d. nutarimu Nr. 1268 „Dėl Gyvūnų augintinių registro įsteigimo, jo nuostatų patvirtinimo ir registro veiklos pradžios nustatymo“:

1. Pakeisti 3.1 papunktį ir jį išdėstyti taip:

„3.1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas);“.

2. Pakeisti 3.6 papunktį ir jį išdėstyti taip:

„3.6. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;“.

3. Papildyti nauju 10.23 papunkčiu:

„10.23. registro valdytojai nusprendus, susistemina pakartotinai naudoti tinkamus registro dokumentus ir sudaro skaitmeninių dokumentų rinkinius;“.

4. Buvusį 10.23 papunktį laikyti 10.24 papunkčiu.

5. Papildyti 17.22 papunkčiu:

„17.22. gyvūno augintinio kergimo arba dirbtinio apvaisinimo data“.

6. Pakeisti 19 punktą ir jį išdėstyti taip:

„19. Registro duomenų teikėjai – gyvūnų augintinių laikytojai ar savininkai, veterinarijos gydytojai, turintys veterinarijos praktikos licenciją, asmenys, baigę kačių, šunų ir šeškų ženklinimo ir jų duomenų teikimo registrui mokymus ir turintys mokymų baigimą patvirtinantį dokumentą, gyvūnų augintinių veisėjai, teikia Nuostatų 17 punkte nurodytus duomenis:

19.1. gyvūnų augintinių savininkai ar laikytojai – Nuostatų 17.1, 17.5–17.16, 17.18–17.20, 17.22 papunkčiuose nurodytus duomenis;

19.2. veterinarijos gydytojai, turintys veterinarijos praktikos licenciją, – Nuostatų 17.1, 17.5–17.20 papunkčiuose nurodytus duomenis;

19.3. asmenys, baigę kačių, šunų ir šeškų ženklinimo ir jų duomenų teikimo registrui mokymus ir turintys mokymų baigimą patvirtinantį dokumentą, – Nuostatų 17.1, 17.5–17.20 papunkčiuose nurodytus duomenis;

19.4. gyvūnų augintinių veisėjai – Nuostatų 17.22 papunktyje nurodytus duomenis.“

7. Pakeisti 38.3 papunktį ir jį išdėstyti taip:

„38.3. Lietuvos Respublikos adresų registro – savivaldybės, seniūnijos, gyvenamosios vietovės pavadinimas.“

8. Papildyti 511 punktu:

„511. Pakartotinai naudoti tinkami Registro dokumentai, susisteminti į skaitmeninių dokumentų rinkinius, skelbiami Dokumentų rinkinių portale Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo ir Dokumentų rinkinių portalo nuostatų, patvirtintų Lietuvos Respublikos Vyriausybės 2020 m. sausio 15 d. nutarimu Nr. 24 „Dėl Dokumentų rinkinių portalo steigimo ir jo nuostatų patvirtinimo“, nustatyta tvarka.“

Ministrė Pirmininkė	Ingrida Šimonytė

Žemės ūkio ministras	Kęstutis Navickas